**منسلکہ 1۔**

**حراست میں لیے گئے اور شراب کا نشہ اتارنے کے لیے لائے گئے افراد کے لیے کمروں میں قیام کے قواعد و ضوابط۔**

**§ 1**

1۔  کمرے میں داخل کرائے جانے والے شخص کو فوری طور پر درج ذیل کے بارے میں مطلع کیا جاتا ہے:

1) کہ اس کے حقوق اور ذمہ داریاں کیا ہیں، اسے ان قوائد و ضوابط سے واقف کر کے۔ کمرے میں داخل کرایا جانے والا شخص ان قواعد و ضوابط پر دستخط کرکے اس بات کی تصدیق کرتا ہے کہ وہ حراست میں لیے گئے اور شراب کا نشہ اتارنے کے لیے لائے گئے افراد کے لیے کمروں میں قیام کے قواعد و ضوابط سے واقف ہو گیا ہے۔

2) کہ کمرے میں نگرانی کا سامان ہے، جس میں دیکھنے اور ریکارڈ کرنے کا سامان شامل ہے - اگر یہ سامان نصب ہے۔

2۔ کمرے میں داخل پولش زبان نہ بولنے والے شخص کو کمرے میں اس کے قیام سے متعلق معاملات کے لیے مترجم کی خدمات فراہم کی جاتی ہیں۔

2a۔ کمرے میں داخل کرائے جانے والے شخص کو، جو مستقل یا عارضی طور پر مواصلات کی مشکلات کا سامنا کر رہا ہے، یعنی جو 19اگست 2011 کے "اشاراتی زبان ایکٹ" کی [دفعہ 2 کے پیرے 1 کے نقطے 1](https://sip.legalis.pl/document-view.seam?documentId=mfrxilrtg4ytqnbsga2daltqmfyc4nrwgq3tmmrqha) میں دی گئی تعریف کے مطابق مستقل طور پر یا عارضی طور پر بہرا اور/یا گونگا اور/یا اندھا ہو (2023 کے سرکاری گزٹ میں [مقام 20](https://sip.legalis.pl/document-view.seam?documentId=mfrxilrtg4ytqnbsga2daltqmfyc4nrwgq3tmmjzg4))، اسے کمرے میں اس کے قیام سے متعلق معاملات کے لیے پولش اشاراتی زبان (PJM)، اشاروں اور زبان کے مخلوط نظام (SJM) اور بہرے اور نابینا افراد کے لیے مواصلات کے طریقہ کار (SKOGN) کے مترجم کی خدمات مفت میں فراہم کی جاتی ہیں۔

3۔ اگر کمرے میں داخل شخص سے اس کے شعور میں خلل ، جیسے کہ نشے میں ہونے کی وجہ سے، رابطہ مشکل ہو تو دفعہ 1 میں بیان کردہ سرگرمیاں شعور میں خلل ختم ہو جانے کے بعد انجام دی جانی چاہئیں۔

4۔ اگر زیر حراست شخص کو اس کے شعورمیں خلل کے سبب اس سے رابطہ مشکل ہونے کی وجہ سے ضابطہ فوجداری یا دیگر ایکٹ کے تحت اس کے حقوق سے آگاہ نہیں کیا گیا ہے، تو اسے ان حقوق سے شعور میں خلال ختم ہو جانے کے بعد آگاہ کیا جاتا۔ زیر حراست شخص حراست میں لئے جانے کے ریکارڈ پر دستخط کرکے اس بات کی تصدیق کرتا ہے کہ وہ اپنے حقوق سے واقف ہو گیا ہے۔

**§ 2**  کمرے میں رکھے زیر حراست شخص مندرجہ ذیل حالات میں رہا کرنا چاہئے:

1) جب حراست میں لئے جانے کی وجہ ختم ہو گئی ہے؛

2) عدالت کے حکم نامے یا حکم پر؛

3) مستغیث کے حکم پر؛

4) حراست میں لئے جانے سے 48 گھنٹے ختم ہونے سے پہلے، جب تک اس وقت کے دوران اسے مقدمے سے پہلے نظربندی میں رکھنے کی درخواست کے ساتھ عدالت کے سامنے نہیں لایا گیا؛

5) اگر عدالت کے سامنے لائے جانے سے 24 گھنٹے کے دوران اس پر مقدمے سے پہلے نظربندی کا حکم نامہ تعمیل نہیں کیا گیا۔

**§ 3** نشہ اتارنے کے لئے لائے گئے شخص کو مندرجہ ذیل حالات میں رہا کرنا چاہئے:

1) نشہ اتر جانے پر، لیکن لائے جانے سے زیادہ سے زیادہ 24 گھنٹے کے اندر؛

2) طبی سند کی بنیاد پر، جس میں کہا گیا ہو کہ کمرے میں مزید قیام سے اس شخص کی زندگی یا صحت کو خطرہ لاحق ہو سکتا ہے۔

**§ 4**

1۔ کمرے میں داخل کرائے جانے والے شخص کا طبی معائنہ کیا جاتا ہے اور اسے ضروری طبی امداد دی جاتی ہے، پولیس کے ذریعے حراست میں لیے گئے افراد کے طبی معائنے سے متعلق قوانین میں بیان کردہ شرائط پر۔

2۔ شراب کا نشہ اتارنے کے لئے کمرے میں داخل کرائے جانے والے شخص کا طبی معائنہ فوری طور پر کیا جاتا ہے، اور اس کی بنیاد پر ڈاکٹر تصدیق کرتا ہے کہ:

1) کمرے میں اس شخص کے قیام کے خلاف کوئی طبی تضادات موجود نہیں ہیں، یا

2) کمرے میں اس شخص کے قیام کے خلاف طبی تضادات موجود ہیں، اور اسے طبی سہولت میں منتقل کرنے کی ضرورت ہے، یا

3) کہ اس شخص نے طبی معائنہ کرانے سے انکار کیا اور اسے طبّی سہولت میں منتقل کرنے کی شرطیں پوری نہیں ہو جاتیں، یا

4) کہ اس شخص نے طبی معائنہ کرانے سے انکار کیا اور اسے طبّی سہولت میں منتقل کرنے کی شرطیں پوری ہو جاتی ہیں، یا

5) کہ اس شخص کو کون کونسی دوائیاں لینے کی ضرورت ہے، اور ان کی مقدار اور لینے کا طریقہ۔

3۔ نقطے 2 میں مذکورہ حالات کی تصدیق طبّی سند کی بنیاد پر کی جاتی ہے۔

4۔ پیرے 2 کے نقطے 3) میں بیان کردہ صورت حال کی وجہ سے شراب کا نشہ اتارنے کے لئے کمرے میں لائے ہوئے شخص کا کمرے میں داخلہ نہ کرانے کی وجہ نہیں بنتی۔

5۔ پیرے 2 کے نقطے 2) اور 4) میں بیان کردہ صورت حال میں، شراب کا نشہ اتارنے کے لئے کمرے میں لائے ہوئے شخص کو طبّی سہولت میں ایمبولینس میں منتقل کیا جاتا ہے۔

6۔ ڈاکٹرکمرے میں کیے گئے طبی معائنوں کے طریقہ کار اور نتائج کو طبّی ملاقاتوں کی پنجی میں درج ز کرتا ہے۔

**§ 5**

1۔ داخل کرایاجانے والا شخص اپنا پورا نام، والد کا نام، پیدائش کی جگہ اور تاریخ، مستقل پتا یا قیام کی جگہ کا پتہ اور اپنی صحت کی حالت کے بارے میں معلومات فراہم کرتا ہے۔

2۔ کمرے میں داخل کرائے جانے والے شخص کی ذاتی تلاشی لی جاتی ہے۔

**§ 6**

1۔ § 5 کے پیرے 2 میں بیان کردہ ذاتی تلاشی کے دوران شخص پر ملی اور اس سے لی گئی چیزیں ان کی تفصیلات کے ساتھ امانت کے پرچے میں درج کی جاتی ہیں۔ کمرے میں داخل کرایاجانے والا شخص اور امانت کے پرچے میں چیزوں کو درج کرنے والا پولیس اہلکار دونوں امانت کے پرچے پر دست خط کرتے ہیں۔

2۔ کمرے میں کرائے جانے والے شخص کے امانت کے پرچے پر دستخط کرنے سے انکار یا دستخط کرنے کی نااہلی کا بیان امانت کے پرچے پر لکھنا چاہیے، اور اس شخص کو لانے والے پولیس اہلکار کو، اس سرگرمی میں اپنی موجودگی کی تصدیق کے لیے، امانت کے پرچے پر دستخط کرنا چاہیے۔

3۔ ( منسوخ کر دیا گیا )

4۔ § 5 کے پیرے 2 میں بیان کردہ ذاتی تلاشی کے دوران شخص سے لی گئی چیزیں کمرے میں اس کے قیام کے دوران اسے واپس نہیں دی جا سکتی ہیں۔

**§ 7**  کمرے میں داخل شخص حراست میں لیے گئے اور شراب کا نشہ اتارنے کے لیے لائے گئے افراد کے لیے کمروں کے کام کاج کے لئے ذمّہ دار پولیس کے اہلکار کے ذریعے اشارہ کردہ کمرے میں جانا چاہئے، اور:

1) الگ جنس کے افراد الگ الگ کمروں میں رکھے جاتے ہیں؛

2) شراب کا نشہ اتارنے لے لئے لائے ہوئے افراد کو نشے میں نہ ہونے والے افراد کے ساتھ ایک کمرے میں نہیں رکھا جاتا ہے؛

3) اٹھارہ سال سے کم عمر افراد کو بالغ افراد کے ساتھ ایک کمرے میں نہیں رکھا جاتا ہے۔

**§ 8** کمرے میں داخل شخص کو مطلع کیا جاتا ہے کہ:

1) ان قوائد و ضوابط کی تعمیل کرنا لازمی ہے؛

2) کمروں میں ڈیوٹی پر مامور پولیس کے اہلکار کی ہدایات پر عمل کرنا لازمی ہے؛

3) رات کے 10 بجے سے صبح کے 6 بجے تک، اور چھٹی کے دنوں صوبہ کے 7 بجے تک خاموشی رکھنی چاہئے؛

4) معاشرے کے طور پر مل جل کر رہنے کے عام اصولوں کی تعمیل کرنی چاہئے؛

5) اپنی ذاتی حفظان صحت اور کمرے کی صفائی کا خیال رکھنا چاہیے؛

6) کمرے کا سامان اس کے مطلوبہ مقصد کے مطابق استعمال کرنا چاہئے؛

7) انسان کی جان یا صحت کو کسی بھی خطرے، کمرے کے سامان کے نقصان یا تباہی یا دیگر کسی قسم کے خطرناک واقعے کی اطلاع کمروں کے عملے کو فوری طور پر دینا لازمی ہے۔

**§ 9**

1۔ کمرے میں داخل کرایا گیا شخص اپنے کپڑے، انڈرویر اور جوتے استعمال کرتا ہے۔

2۔ اگر پیرے 1 میں حوالہ کی گئی اشیاء استعمال نہیں کی جا سکتیں، یا اگر حفظان صحت کی وجوہات سے ان کا استعمال ناقابل قبول ہے، تو زیر حراست یا نشہ اتارنے کے لئے لائے ہوئے شخص کو مفت میں ضروری کپڑے، انڈرویر اور جوتے فراہم کئے جا سکتے ہیں۔ اس سلسلے میں فیصلہ کمرے کے ذمّہ دار پولیس کی تنظیمی اکائی کے سربراہ کی طرف سے نامزد شخص کرتا ہے۔

3۔ متبادل کپڑے کمرے میں داخل کرائے جانے والے زیر حراست شخص، مقدمے سے پہلے نظربند شخص یا سزایافتہ شخص کو مندرجہ ذیل حالات میں دی جاتی ہیں:

1) اگر اس نے دہشت گردی کے جرم، خاص ظلم کے ساتھ جرم یا آتشی اسلحہ یا دھماکہ خیز مواد استعمال کرکے جرم کا ارتکاب کیا ہے یا اس پر اس قسم کے جرم کے ارتقب کا شبہ ہے؛

2) اگر وہ ایک منظم مسلح مجرمانہ گروہ کا رکن ہے یا اس پر اس قسم کے گروہ کے رکن ہونے کا شبہ ہے۔

4۔ متبادل کپڑے کمرے میں داخل کرائے جانے والے اس زیر حراست شخص کو دئے جاتے ہے، جسکے اپنے کپڑے جاری کارروائی میں ثبوت کے طور پر ضبط کئے گئے ہیں۔

5۔ ذاتی حفظان صحت کی مصنوعات، بشمول صابن اور تولیہ، کمرے میں رکھے ہوئے شخص کو قیام کے وقت کے لیے مفت فراہم کی جاتی ہیں۔

6۔ رات کے لیے، اور اگر دن کے وقت ضرورت ہو تو بھی، زیر حراست شخص کو اس کے ذاتی استعمال کے لیے ایک گدّا، ایک تکیہ، ایک کمبل (سردیوں میں دو کمبل)، دو چادریں اور ایک کمبل کا کور فراہم کیا جاتا ہے۔

**§ 10**

1۔ کمرے میں رکھے ہوئے شخص کو درج ذیل چیزیں اور خدمات فراہم کی جاتی ہیں:

1) دن میں تین بار کا کھانا، جن میں سے کم از کم ایک گرم ہے، اور پیاس بجھانے کے لئے مشروبات، اور:

a) دن کے وقت پروسے جانے والے کھانے کی توانائی کی مالیت ( انرجی ویلیو ) ڈیوٹی پر پولیس اہلکاروں کو کھانا فراہم کرنے اور کھانے کے معیارات سے متعلق ضوابط میں بیان کردہ معمول کے کم از کم 60 فی صد ہے، لیکن 2,600 کلو کیلوریز سے کم نہیں ہے، اور حاملہ خواتین اور 18 سال سے کم عمر کے افراد کے لیے – اس معمول کا کم از کم 75 فی صد ہے، لیکن 3,200 کلو کیلوریز سے کم نہیں،

b) اگر زیر حراست افراد کے لیے کھانا وزیر انصاف کے ماتحت قید خانوں اور مقدمے سے پہلے نظربندی کے لئے (ریمانڈ) مرکزوں میں تیار کیا جاتا ہے، تو روزمرہ کے خوراک کے معیارات میں اور قید خانوں اور مقدمے سے پہلے نظربندی کے لئے (ریمانڈ) مرکزوں کے معیارات میں نظر بند افراد کو فراہم کی جانے والی خوراک سے متعلق ضوابط میں متعین توانائی کی مالیت ( انرجی ویلیو ) کے معیارات لاگو ہوتے ہیں،

c) حرف d) میں بیان کردہ حالات کو چھوڈ کر،کھانا نظربند شخص کے کمرے میں داخلے سے کم از کم 5 گھنٹے بعد، درج ذیل تناسب میں اور درج ذیل اوقات پر پروسا جاتا ہے:

- ناشتہ: صبح کے 7 بجے سے 8 بجے تک، اس کی توانائی کی مالیت ( انرجی ویلیو ) حرف a) میں متعین کل توانائی کی مالیت ( انرجی ویلیو ) کا 30 فی صد ہے،

- دوپہر کا کھانا: دوپہر کے 12 بجے سے 2 بجے تک، اس کی توانائی کی مالیت ( انرجی ویلیو ) حرف a) میں متعین کل توانائی کی مالیت ( انرجی ویلیو ) کا 40 فی صد ہے،

- رات کا کھانا: شام کے 6 بجے سے 7 بجے تک، اس کی توانائی کی مالیت ( انرجی ویلیو ) حرف a) میں متعین کل توانائی کی مالیت ( انرجی ویلیو ) کا 30 فی صد ہے،

d) اگر بیرون ملک سے پولیس کے قافلے میں لائے گئے شخص کو کمرے میں شام کے 6 بجے اور صبح کے 8 بجے کے بیچ داخل کرایا گیا، تو اسے کمرے میں داخل کرایے جانے کے 2 گھنٹے کے اندر اندر حرف a) میں متعین توانائی کی مالیت ( انرجی ویلیو ) کا 30 فی صد رکھنے والا کھانا پروسا جاتا ہے، جب تک اسے حرف c) میں حوالہ دیا گیا رات کا کھانا نہیں ملا۔

e) زیر حراست شخص کو وہ پہلا کھانا حاصل کرنے کا حق ہے جسے وہ پولیس کے قافلے کے حوالے کئے جانے یا منتقل کیے جانے کی وجہ سے حرف c) میں بیان کردہ وقت پر نہیں کھا سکے گا،

f) اگر داخل کسی شخص کی صحت کی حالت کی وجہ سے اسے اس کی ضرورت ہو، تو اسے ڈاکٹر کی تجویز کردہ خوراک کے مطابق کھانا فراہم کیا جاتا ہے۔

2) شراب کا نشہ اتارنے کے لیے لائے گئے شخص کو مشروبات صرف پیاس بجھانے کے لیے دئے جاتے ہیں۔

3) ڈاکٹر کی نگہداشت کا استعمال ممکن ہے؛

4) ذاتی حفظان صحت کو برقرار رکھنے کے لیے ضروری سہولیات اور صفائی کی مصنوعات کا استعمال ممکن ہے؛

5) عبادت اور مذہب سے متعلق اشیاء رکھنا ممکن ہے، جب تک کہ ان سے کمرے میں رکھے افراد کی حفاظت کے لیے خطرہ پیدا نہ ہو۔

6) مذہبی عبادات کو انجام دینا اور مذہبی خدمات کو اس طرح استعمال کرنا ممکن ہے جس سے کمرے کے نظم میں اور اس میں رہنے والے افراد کی حفاظت میں خلل نہ پڑے۔

7) اخبارات پڑھنا ممکن ہے؛

8) سگریٹ، اخبارات، رسائل اور ذاتی حفظان صحت کے مصنوعات اپنے پیسوں سے خریدنا ممکن ہے، جب تک ان اشیاء اور ان کی پیکنگ سے نظم یا کمرے میں رہنے والے افراد کی حفاظت کے لیے خطرہ پیدا نہ ہو؛

9) متعین جگہ پر سگریٹ نوشی ممکن ہے، وزیر داخلہ کا ماتحت احاطوں اور افراد کی نقل و حمل کے ذرائع میں تمباکو کی مصنوعات کے استعمال کے لیے تفصیلی شرائط کے بارے میں ضوابط کے مطابق، جب تک اس سے کمرے میں رہنے والے افراد کی حفاظت کو یقینی بنانے کے مقصد سے پولیس کے اہلکاروں کے سرکاری فرائض کی انجام دہی میں مداخلت نہ ہو؛

10) مندرجہ ذیل اشیاء موصول ہو سکتی ہے:

a) داخل کرائے گئی شخص کی موجودگی میں ان کی جانچ کے بعد – ذاتی اشیاء کے پارسل، خاص طور پر کپڑوں، جوتوں، زخم کی مرہم پٹی، اور حفظان صحت کے مصنوعات کے ساتھ،

b) ڈاکٹر کی طرف سے تجویز کردہ ادویات، جو صرف ڈاکٹر کی رضامندی سے اور اس کے ساتھ کیے گئے انتظامات کے مطابق فراہم کی جا سکتی ہیں؛ کمرے میں رہنے والے شخص کو ادویات ڈاکٹر یا پولیس اہلکار فراہم کرتا ہے، ڈاکٹر کے ساتھ کیے گئے انتظامات کے مطابق؛

11) کمرے کے ذمہ دار پولیس اہلکار یا کمرے کے انچارج پولیس کے تنظیمی اکائی کے سربراہ کو شکایات اور درخواستیں دائر کرنے کا امکان ہے۔

2۔ پیرے 1 کے نقطے 8 میں حوالہ دی گئی اشیاء کی خرید پولیس اہلکار کے ذریعے کی جاتی ہے، جہاں تک ممکن ہو، دن میں زیادہ سے زیادہ ایک بار۔

3۔ پیرے 1 کے نقطے 1 کے حروف d ) اور e) میں بیان کردہ صورت حال میں، زیر حراست شخص کو گرم کھانا نہیں دیا جاتا ہے۔

§ 11 ) منسوخ کر دیا گیا )

§ 12 ( منسوخ کر دیا گیا )